දකුණු ආසියාවේ විශිෂ්ටතම සත් සාමාජික රගර් තරගාවලිය වන කාල්ටන් සුපර්සෙවන්ස් ජාත්‍යන්තර තරගාවලියේ සමස්ත ශූරතාව දිනාගැනීමට ලුතිනන් යෝෂිත රාජපක්ෂගේ නායකත්වයෙන් යුතු වෙස්ටර්න් වොරියර්ස් පිල සමත්විය.කොළඹ තුරඟ තරග පිටියේ දී පෙරේදා රාත්‍රී නිමාවට පත්වූ මේ තරගාවලියේ දෙවැනි අදියරේ කුසලානය සඳහා වන අවසන් තරගයෙන් ෆාසිල් මරිජාගේ නායකත්වයෙන් යුතු නෝදර්න් ග්ලැඩියේටර්ස් කණ්ඩායම හමුවේ ලකුණු 24-12කින් පරාජයට පත්වූව ද කොග්ගල පැවැති මේ තරගාවලියේ පළමු අදියර ජයගැනීම හේතුවෙන් සමස්ත තරගාවලියේ ප්‍රසාද ලකුණු 47ක් ලබා ගනිමින් ශූරතාවට හිමිකම් කීමට වෙස්ටර්ස් වොරියර්ස් පිල සමත්විය.සමස්ත තරගාවලියේ අනුශූරතාව දිනාගනු ලැබුවේ ප්‍රසාද ලකුණු 38ක් ලබාගත් නෝදර්න් ග්ලැඩියේටර්ස් කණ්ඩායම විසිනි.